# gouel
## Brezhoneg
### Etimologiezh

    (Anv-kadarn 1) Meneget er C'hatolikon (goel lestr).
    Da geñveriañ gant ar gerioù hwyl e kembraeg, gól, goel e kerneveureg.
    (Anv-kadarn 2) Kavet en henvrezhoneg (guel).
    Meneget er C'hatolikon (goel).
    Da geñveriañ gant ar gerioù gwyl e kembraeg, gól, goel e kerneveureg, féile en iwerzhoneg.
    (Anv-kadarn 3) Gwelet ar verb gouelañ.
    (Furm verb) Savet diwar gouel-, pennrann ar verb gouelañ, hep dibenn-ger.

### Anv-kadarn 1

gouel /ˈɡweːl/ benel (liester gouelioù
* Pezh gwiad bras pe vrasoc'h, kreñv an danvez anezhi, a vez lakaet da zegemer c'hwezh an avel enni a-benn ober d'ur vag mont war-raok.
** Doanius stad un den lezet en donvor en ur vag ha n'eus enni na gwern, na stur, na gouel, na roeñv, na nadozenn-vor, na bevañs... SAAQ 89
** E-kreiz an aber ur ouel vras a stlake dousik, distignet. — (Ronan Huon, AR GWENNILI-MOR, Al Liamm niv. 77, Du-Kerzu 1959, p. 410.)
* Lien a vez gwisket a-benn goleiñ, gwareziñ pe kuzhat lodennoù eus ar c'horf.
** Ne blije ket deomp gwiskañ ar ouel, dreist-holl dre ma ne ouiemp ket perak. — (Marjane Satrapi, lakaet e brezhoneg gant Tual Kerrain, Persepolis, Embannadurioù Goater, 2015, p. 5.)

#### Deveradoù

* dic'houel
* dic'houeliañ
* diouel
* dioueliañ
* goueliad
* goueliadur
* goueliaj
* goueliañ
* gouelier

#### Gerioù kevrennek

* gouel garrez
* gouel gornek
* gouel prenestr
* gouel vras

#### Troidigezhioù

* galleg : voile
* kembraeg : hwyl
* kerneveureg : gól
* saozneg : sail

### Anv-kadarn 2

gouel gourel, liester gouelioù
* Tra, darvoud, zo da oueliañ, da lidañ.
* Gouel unan bennak: deiz a glot gant un anv sant
** En dez-all, eur jardiner en doa dibabet eur rozen eus ar re gaera evit he c'hinnig d'he dad a voa he C'houel antronoz. — (Goulven Morvan, Feiz ha Breiz niv. 79, 1866, p. 210b.)

#### Deveradoù

* goueler
* goueliañ
* goueliaouiñ
* gouelvezh

#### Gerioù kevrennek

* deiz gouel
* Gouel an Anaon
* Gouel ar Brezhoneg
* Gouel ar Chandelour
* Gouel an Hollsent
* Gouel ar Gouloù
* Gouel ar Rouanez
* Gouel ar Sakramant
* Gouel ar Sterenn
* Gouel ar Werc'hez
* gouel-berz
* Gouel Doue
* Gouel Mikael
* Gouel Nedeleg
* Gouel Pask
* Gouel Yann

#### Troioù-lavar

* da ouel, da Ouel
* [da zeiz]], da Zeiz
* foar Ouel

#### Krennlavarioù

* Deiz Gouel ar Chandelour e sko ar Werc'hez ar vilienn er mor hag e skañva an avel. — (Jules Gros, Le trésor du breton parlé Troisième Partie, 1974, p. 322.)
* Deiz Gouel ar Chandelour e sko ar Werc'hez ar vilienn er mor hag e tousa an amzer. — (Jules Gros, Le trésor du breton parlé Troisième Partie, 1974, p. 322.)
* Deiz Gouel ar Chandelour e sko ar Werc'hez ar vilienn er mor hag e vez skañvoc'h an avel. — (Jules Gros, Le trésor du breton parlé Troisième Partie, 1974, p. 322.)
* Deiz Gouel Sant Adrian E trec'h al laou war ar c'hwen. — (Jules Gros, Le trésor du breton parlé Troisième Partie, 1974, p. 321.)
* Pa vez tomm an heol da Ouel ar Chandelour e ya al louz d'e doull en ur grial forzh. — (Jules Gros, Le trésor du breton parlé Troisième Partie, 1974, p. 326.)

#### Troidigezhioù

* galleg : fête (principalement religieuse ou solennelle)
* kembraeg : gwyl
* kerneveureg : gól
* saozneg : feast

### Anv-kadarn 3

gouel gourel, liester goueloù
* Daeroù.

#### Gerioù kevrennek

* goueloù kazh
* goueloù ki

#### Troidigezhioù

* galleg : pleur(s) ; larmes
* saozneg : tears

### Furm verb

| Kemmadur | Furm |
| hep | gouel |
| dre vlotaat | ouel |
| amreizh | ouel |
gouel /ˈɡweːl/
* Furm ar verb gouelañ e trede gour unan an amzer-vremañ, en doare-disklêriañ.
** Houman a ouel hag a lavar d'ezan adarre petra oa bet d'ezo gourc'hemenn o zad, a-raok mervel. — (G. MILIN, Gwechall-goz e oa..., Kemper, 1924, p. 5.)
* Furm ar verb gouelañ en eil gour unan an doare-gourc'hemenn.

#### Krennlavar

* Pa c'hoarz an den re e ouel an den goude se. — (Jules Gros, Le trésor du breton parlé Troisième Partie, 1974, p. 321.)

#### Troidigezhioù

* galleg : (elle)/(il) pleure